Diari Oficial de la Generalitat Valenciana


Sumari del DOGV 5705, del 18-02-2008 (2008/1581)

Informació pública del Programa d'Actuació Integrada de la Unitat d'Execució del Sector SUP-PRR8 Brosquil Nord del sòl urbanitzable del Pla General de Cullera.
---------------------------------------------------------------------------------------------------------------------------------------------------------------

### Dades del document

Número de DOGV
:   5705

Data del DOGV
:   18-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1581


Data del document
:   25-01-2008

Organisme emissor
:   Promociones Lago Azul, SA i Denia Sol, SA

Tipus de document
:   Informació Pública

Descriptors 

:   * Cullera
    * pla d'urbanisme
    * empresa privada

Informació pública del Programa d'Actuació Integrada de la Unitat d'Execució del Sector SUP-PRR8 Brosquil Nord del sòl urbanitzable del Pla General de Cullera. [2008/1581]  
Promociones Lago Azul, SA, amb domicili social a Tavernes de la Valldigna (València), passeig de la Goleta, número 35, i CIF A-46408076, i Dénia Sol, SA, amb domicili social a València, plaça de la Reina, número 20, i CIF A-03357870, participen en el concurs per a selecció d'agent urbanitzador del programa d'actuació integrada de la unitat d'execució única del sector SUP-PRR8 Brosquil Nord del sòl urbanitzable del Pla General de Cullera, l'inici del qual va acordar l'Ajuntament de Cullera en la seua sessió plenària de 25 de setembre de 2007. Opten en tal concurs les citades mercantils agrupadament -com a unió temporal d'empreses- per l'adjudicació de la condició d'agent urbanitzador, sobre alternativa tècnica presentada per al seu àmbit per elles mateixes.  
L'homologació i pla parcial del Sector SUP-PRR8 Brosquil Nord van ser aprovades per la Comissió Territorial d'Urbanisme de València en la seua sessió de 6 d'octubre de 2005, sent publicat l'acord en el Butlletí Oficial de la Província de València, número 90, de data 17 d'abril de 2006, i la seua ressenya en el Diari Oficial de la Comunitat Valenciana número 5320, de 8 d'agost de 2006. Les bases generals que regixen la programació van ser aprovades per l'Ajuntament de Cullera en la seua sessió plenària de 28 de març de 2006, sent publicades en el Butlletí Oficial de la Província de València, número 226, de data 22 de setembre de 2006. Les bases particulars van ser aprovades per l'Ajuntament de Cullera en la seua sessió plenària de 25 de setembre de 2007, i es publicaren en el Butlletí Oficial de la Província de València, número 235, de data 3 d'octubre de 2007. L'anunci d'informació pública del procediment i convocatòria de licitació del concurs va ser remés al Diari Oficial de la Unió Europea el dia 27 de setembre de 2007, i es va publicar en el Diari Oficial de la Comunitat Valenciana número 5618, de 15 d'octubre de 2007.  
De conformitat amb el que disposen els articles 134 de la Llei 16/2005, de 30 de desembre, de la Generalitat Valenciana, Urbanística Valenciana (LUV), i 293 del Reglament d'Ordenació i Gestió Territorial i Urbanística, aprovat per Decret 67/2006, del Consell (ROGTU), han protocol·litzat les citades mercantils en la notaria de Severino-José Cebolla Camarena, amb residència i domicili en Cullera, carrer Pati de l'Església, número 4, codi postal 46926, per al tràmit de la seua informació pública, alternativa tècnica de programa composta pels documents següents:  
1. Memòria de l'alternativa tècnica del programa d'actuació integrada.  
2. Pla parcial del sector.  
3. Projecte d'urbanització interior del sector SUP PRR-8 (Brosquil Nord).  
4. Projecte d'infraestructura de connexió exterior sector SUP PRR-8 (Brosquil Nord): vial d'accés (des de la Carretera CV-605 Natzaret-Oliva).  
5. Projecte d'infraestructura de connexió exterior sector SUP PRR-8 (Brosquil Nord): abastiment d'aigua.  
6. Projecte d'infraestructura de connexió exterior sector SUP PRR-8 (Brosquil Nord): col·lector general.  
7. Projecte d'infraestructura de connexió exterior sector SUP PRR-8 (Brosquil Nord): alimentador elèctric.  
Només als efectes de consulta i presentació d'al·legacions de la informació pública, s'ha remés avís-notificació de l'inici del procediment de gestió indirecta del programa d'actuació integrada al domicili fiscal dels que consten en el Cadastre com a titulars de drets afectats per l'actuació proposada, i s'ha sol·licitat la publicació del present anunci en el Diari Oficial de la Comunitat Valenciana i en un periòdic d'àmplia difusió en la localitat.   
Durant el termini d'un mes següent a la publicació de l'anunci, podrà comparéixer qualsevol interessat en la notaria on es troba protocol·litzada l'alternativa tècnica, en horari de 10.00 a 14.00 hores, de dilluns a divendres, per a obtindre còpia de l'acta de protocol·lització o sol·licitar que se li exhibisca, així com per a formular al·legacions i suggeriments. Així mateix, podrà comparéixer, dins de l'horari d'atenció al públic (de 10.00 a 14.00 hores), en les dependències de l'Ajuntament de Cullera, síties a Cullera, plaça de la Mare de Déu, número 5 (tercera planta, urbanisme), codi postal 46733, on estarà dipositada una còpia de l'esmentada documentació, a fi d'examinar-la i presentar al·legacions.  
En compliment d'allò que s'ha assenyalat en els articles 554.1 e) del ROGTU i 10 de l'Orde de 26 d'abril de 2007 de la conselleria de Territori i Habitatge, la documentació completa del programa d'actuació integrada estarà igualment exposada durant el termini de la informació pública en la pàgina web www.cullera.es. Están així mateix disponibles, als efectes previstos en l'article 562.d) del ROGTU, per a aclarir dubtes sobre el seu contingut, prèvia concertació telefònica de la corresponent cita, els següents tècnics redactors:  
a) Per a consulta sobre l'alternativa tècnica del programa, el pla parcial i el projecte d'urbanització interior del sector SUP PRR-8: Francisco Javier Quiles Herrero, en el seu despatx professional siti a 46007-València, carrer Almirante Cadarse, número 12, porta 2, codi postal 46406 número (telèfon 202748046), els dimarts de cada setmana, de 17.00 a 18.00 hores.  
b) Per a consulta sobre els projectes d'execució d'infraestructures generals de connexió del sector SUP PRR-8: Juan A. Catalá Peris, en el seu despatx professional siti a València, carrer Periodista Badía, número 8, entresòl, codi postal 46913 (telèfon 064378368), els dijous de cada setmana, de 17.00 a 18.00 hores.  
Cullera, 25 de gener de 2008.- L'apoderat de Promociones Lago Azul, SA: Francisco de los Ángeles Mollá. L'administrador únic de Dénia Sol, SA: Rafael-Ángel Mira Fornés.